﻿На основу члана 33. ст. 2. и 3. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**ОДЛУКУ**

**о образовању Међуресорне радне групе за припрему, израду и спровођење oквирног документа за издавање зелених и одрживих социјалних обвезница Републике Србије на међународном финансијском тржишту**

1. Образује се Mеђуресорна радна група за припрему, израду и спровођење оквирног документа за издавање зелених и одрживих социјалних обвезница Републике Србије на међународном финансијском тржишту (у даљем тексту: Радна група).

2. Задатак Радне групе је да обезбеди све неопходне информације и документацију за израду оквирног документа за потребе издавања зелених и одрживих социјалних обвезница на међународном финансијском тржишту, обезбеди ефикасну сарадњу са саветницима у поступку израде оквирног документа, изврши оцену и селекцију пројеката који ће се финансирати од средстава из емисије зелених и одрживих социјалних обвезница, управљање средствима емисије, као и да једном годишње извештава Владу и инвеститоре о спровођењу и коришћењу средстава након емисије зелених и одрживих социјалних обвезница на међународном финансијском тржишту.

3. У Радну групу именују се:

1) Синиша Мали, потпредседник Владе и министар финансија, за председника;

2) Ана Триповић, државни секретар у Министарству финансија, за заменика председника;

3) за чланове:

– Саша Стевановић, државни секретар у Министарству финансија;

– Верица Игњатовић, помоћник министра финансија, Сектор за међународну сарадњу и европске интеграције;

– Татјана Паулица Миловановић, вршилац дужности помоћникa директора Управе за јавни дуг у Министарству финансија;

– Иван Првуловић, виши саветник у Министарству финансија, Сектор буџета;

– Бранислав Ђелић, начелник Одељења за материјалне и финансијске послове у Министарству рударства и енергетике;

– Јована Јоксимовић, вршилац дужности помоћникa министра рударства и енергетике, Сектор за међународну сарадњу и европске интеграције;

– др Александар Златковић, Сектор за међународну сарадњу и европске интеграције, Министарство рударства и енергетике;

– Мирослав Гачевић, вршилац дужности помоћника министра за европске интеграције, Сектор за политичке и економске критеријуме у процесу приступања Европској унији;

– Јелена Ђедовић, начелник Сектора за координацију процеса усклађивања националних реформи са политикама и инструментима Европске уније за достизање зеленог договора и одрживог развоја у Министарству за европске интеграције;

– Сања Томић Михајловић, виши саветник, руководилац групе за финансијско планирање и припрему буџета у Mинистарству здравља;

– Гордана Будимовић, самостални саветник у Сектору за рад и запошљавање, Министарство за рад, запошљавање, борачка и социјална питања;

– Јасмина Вуковић, шеф одсека за управно надзорне послове у Сектору за социјалну заштиту, Министарство за рад, запошљавање, борачка и социјална питања;

– Сандра Докић, државни секретар у Министарству заштите животне средине;

– Драган Стевановић, државни секретар у Министарству грађевинарства, саобраћаја и инфраструктуре;

– Миломир Ђуровић, вршилац дужности помоћника министра грађевинарства, саобраћаја и инфраструктуре, Сектор за финансије;

– проф. др Мирослав Трајановић, државни секретар у Министарству науке, технолошког развоја и иновација;

– Владимир Радовановић, вршилац дужности помоћника министра науке, технолошког развоја и иновација;

– Милица Ђурђевић, државни секретар у Министарству пољопривреде, шумарства и водопривреде;

– Бранислав Цветковић, Министарство просвете;

– Неда Малетић, вршилац дужности помоћника министра за јавна улагања, Сектор за међународну сарадњу и европске интеграције;

– Јелена Ковачевић, Министарство за бригу о породици и демографију;

– Јована Павловић, Министарство за бригу о породици и демографију.

4. Радна група је дужна да задатке из тачке 2. ове одлуке обавља континуирано, а о свом раду ће најмање једном годишње подносити извештај Влади и инвеститорима.

5. Радна група може ангажовати стручњаке из различитих области, тражити од органа државне управе, јавних предузећа и других организација и привредних друштава податке, документа и извештаје који су од значаја за извршење задатака из тачке 2. ове одлуке.

6. Чланови Радне групе немају право на накнаду за рад.

7. Стручне и административно-техничке послове за потребе Радне групе обављаће Министарство финансија.

8. Даном ступања на снагу ове oдлуке престаје да важи Одлука о образовању Међуресорне радне групе за припрему, израду и спровођење oквирног документа за издавање зелених обвезница Републике Србије на међународном финансијском тржишту („Службени гласник РС”, број 59/21).

9. Ова одлука ступа на снагу наредног дана од дана објављивања у „Службеном гласнику Републике Србије”.

05 број 02-7992/2023-1

У Београду, 14. септембра 2023. године

**Влада**

Председник,

**Ана Брнабић,** с.р.